title: Rozhodnutie zástupcov vlád členských štátov (EÚ, Euratom) 2016/1654 zo 7. septembra 2016 o vymenovaní sudcov Všeobecného súdu

text:
               15.9.2016

               SK

               Úradný vestník Európskej únie

               L 247/13

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2016/1654
   zo 7. septembra 2016
   o vymenovaní sudcov Všeobecného súdu
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               V článku 48 Protokolu č. 3 o štatúte Súdneho dvora Európskej únie, zmenenom nariadením Európskeho parlamentu a Rady (EÚ, Euratom) 2015/2422 (1), sa uvádza, že Všeobecný súd sa od 25. decembra 2015 skladá zo 40 sudcov. V článku 2 písm. a) uvedeného nariadenia sa stanovuje dĺžka funkčného obdobia dvanástich ďalších sudcov tak, aby skončenie tohto funkčného obdobia zodpovedalo čiastočným obmenám Všeobecného súdu, ktoré sa uskutočnia 1. septembra 2016 a 1. septembra 2019.

               (2)

               V tejto súvislosti sa na vymenovanie za ďalšieho sudcu Všeobecného súdu navrhuje pán Jan PASSER.

               (3)

               Okrem toho sa v článku 48 Protokolu č. 3 o štatúte Súdneho dvora Európskej únie, zmenenom nariadením (EÚ, Euratom) 2015/2422, stanovuje, že Všeobecný súd sa od 1. septembra 2016 skladá zo 47 sudcov. V článku 2 písm. b) uvedeného nariadenia sa stanovuje dĺžka funkčného obdobia siedmich ďalších sudcov tak, aby skončenie tohto funkčného obdobia zodpovedalo čiastočným obmenám Všeobecného súdu, ktoré sa uskutočnia 1. septembra 2019 a 1. septembra 2022.

               (4)

               V tejto súvislosti sa na vymenovanie ďalších sudcov Všeobecného súdu navrhujú pán René BARENTS, pani Maria José COSTEIR, pán Alexander KORNEZOV, pán Ezio PERILLO a pán Jesper SVENNINGSEN.

               (5)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Reného BARENTSA, pani Marie José COSTEIROVEJ, pána Alexandera KORNEZOVA, pána Jana PASSERA, pána Ezia PERILLA a pána Jespera SVENNINGSENA na výkon funkcie sudcu Všeobecného súdu.

               (6)

               Pán Jan PASSER by sa mal vymenovať za sudcu Všeobecného súdu na obdobie od nadobudnutia účinnosti tohto rozhodnutia do 31. augusta 2019. Tiež by sa mala vymenovať pani Maria José COSTEIR za sudkyňu Všeobecného súdu na obdobie od nadobudnutia účinnosti tohto rozhodnutia do 31. augusta 2022.

               (7)

               Vzhľadom na to, že pán René BARENTS, pán Alexander KORNEZOV, pán Ezio PERILLO a pán Jesper SVENNINGSEN zastávali funkciu sudcov Všeobecného súdu pre verejnú službu do zrušenia tohto súdu 31. augusta 2016 a že právomoc rozhodovať v prvom stupni spory medzi Úniou a jej úradníkmi bola od 1. septembra 2016 prenesená na Všeobecný súd nariadením Európskeho parlamentu a Rady (EÚ, Euratom) 2016/1192 (2), je potrebné pristúpiť k vymenovaniu pána Alexandra KORNEZOVA a pána Ezia PERILLA na funkčné obdobie, ktoré začína 1. septembra 2016 a končí 31. augusta 2019 a k vymenovaniu pána Reného BARENTSA a pána Jespera SVENNINGSENA na funkčné obdobie, ktoré začína 1. septembra 2016 a končí 31. augusta 2022,

         PRIJALI TOTO ROZHODNUTIE:
   Článok 1
   Pán Jan PASSER sa vymenúva za sudcu Všeobecného súdu na obdobie od nadobudnutia účinnosti tohto rozhodnutia do 31. augusta 2019.
   Článok 2
   Pani Maria José COSTEIR sa vymenúva za sudkyňu Všeobecného súdu na obdobie od nadobudnutia účinnosti tohto rozhodnutia do 31. augusta 2022.
   Článok 3
   Za sudcov Všeobecného súdu sa na obdobie od 1. septembra 2016 do 31. augusta 2019 vymenúvajú:

               —

               pán Alexander KORNEZOV,

               —

               pán Ezio PERILLO.

         Článok 4
   Za sudcov Všeobecného súdu sa na obdobie od 1. septembra 2016 do 31. augusta 2022 vymenúvajú:

               —

               pán René BARENTS,

               —

               pán Jesper SVENNINGSEN.

         Článok 5
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. septembra 2016

            Predseda

         P. JAVORČÍK

      (1)  Nariadenie Európskeho parlamentu a Rady (EÚ, Euratom) 2015/2422 zo 16. decembra 2015, ktorým sa mení Protokol č. 3 o štatúte Súdneho dvora Európskej únie (Ú. v. EÚ L 341, 24.12.2015, s. 14).

      (2)  Nariadenie Európskeho parlamentu a Rady (EÚ, Euratom) 2016/1192 zo 6. júla 2016 o prenesení právomoci rozhodovať v prvom stupni v sporoch medzi Európskou úniou a jej zamestnancami na Všeobecný súd (Ú. v. EÚ L 200, 26.7.2016, s. 137).


title: 2005/958/ES: Rozhodnutie Rady z  21. decembra 2005  o uzavretí dohody vo forme výmeny listov medzi Európskym spoločenstvom a Japonskom podľa článku XXIV:6 a článku XXVIII Všeobecnej dohody o clách a obchode (GATT) z roku 1994

text:
               30.12.2005

               SK

               Úradný vestník Európskej únie

               L 347/75

      ROZHODNUTIE RADY

   z 21. decembra 2005
   o uzavretí dohody vo forme výmeny listov medzi Európskym spoločenstvom a Japonskom podľa článku XXIV:6 a článku XXVIII Všeobecnej dohody o clách a obchode (GATT) z roku 1994
   (2005/958/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Rada 22. marca 2004 poverila Komisiu začať rokovania s niektorými ďalšími členmi WTO podľa článku XXIV:6 Všeobecnej dohody o clách a obchode (GATT) z roku 1994 počas pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.

               (2)

               Rokovania viedla Komisia po konzultácii s výborom zriadeným na základe článku 133 zmluvy a v rámci rokovacích smerníc vydaných Radou.

               (3)

               Komisia ukončila rokovania o dohode vo forme výmeny listov medzi Európskym spoločenstvom a Japonskom podľa článku XXIV:6 a článku XXVIII GATT z roku 1994. Táto dohoda by sa preto mala schváliť,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Japonskom podľa článku XXIV:6 a článku XXVIII GATT z roku 1994, pokiaľ ide o zrušenie osobitných úľav v súvislosti so zrušením harmonogramu Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii sa týmto v mene Spoločenstva schvaľuje.
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(y) splnomocnenú(é) podpísať dohodu s cieľom zaviazať Spoločenstvo (1).

      V Bruseli 21. decembra 2005

            Za Radu

            predseda

         B. BRADSHAW

      (1)  Dátum nadobudnutia platnosti dohody sa uverejní v Úradnom vestníku Európskej únie.

      PREKLAD
      Rokovania medzi Európskym spoločenstvom a Japonskom podľa GATT článku XXIV:6 týkajúce sa zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii.
      Brusel 21. decembra 2005
      Vážený pán,
      mám tú česť informovať Vás o nedávnych rokovaniach medzi Európskym spoločenstvom (ES) a vládou Japonska podľa článku XXIV:6 a článku XXVIII GATT z roku 1994 s cieľom zmeniť úľavy v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii, ktoré sa začali po oznámení ES z 19. januára 2004 podľa článku XXIV:6 (GATT).
      Ďalej mám tú česť Vám oznámiť, že podľa stanoviska Európskeho spoločenstva sa ako výsledok uvedených rokovaní dosiahlo toto:

                  85254099: znížená sadzba 12,5 %,

                  37023219: znížená sadzba 1,3 %,

                  85254019: znížená sadzba 1,2 %.

            Uvedené znížené sadzby platia podľa toho, čo nastane skôr, na obdobie štyroch rokov alebo až do dňa, kedy implementácia výsledkov rokovania o rozvojovom programe z Dauhá dosiahne túto úroveň sadzieb. Uvedené obdobie štyroch rokov sa začína dňom, kedy sa opatrenia popísané v tomto liste budú implementovať.
      ES zahrnie do svojho harmonogramu pre colné územie ES 25 úľavy, ktoré boli zahrnuté v jeho predchádzajúcom harmonograme.
      Potom čo ES a vláda Japonska, po posúdení v súlade s ich vlastnými postupmi, potvrdia súhlas s týmto výsledkom rokovaní, ES bude čo možno najskôr implementovať tieto výsledky v súlade s jeho vnútornými postupmi v každom prípade najneskôr 1. januára 2006.
      Potvrďte, prosím, že vláda Japonska súhlasí s uvedeným.
      Prijmite, prosím, prejav mojej najhlbšej úcty.

            Za Európske spoločenstvo

      Brusel 21. decembra 2005
      Vážený pán,
      mám tú česť oznámiť prijatie Vášho listu tohto znenia:
      „Rokovania medzi Európskym spoločenstvom a Japonskom podľa GATT článku XXIV:6 týkajúce sa zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii.
      Vážený pán,
      mám tú česť informovať Vás o nedávnych rokovaniach medzi Európskym spoločenstvom (ES) a vládou Japonska podľa článku XXIV:6 a článku XXVIII GATT z roku 1994 s cieľom zmeniť úľavy v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii, ktoré sa začali po oznámení ES z 19. januára 2004 podľa článku XXIV:6 (GATT).
      Ďalej mám tú česť Vám oznámiť, že podľa stanoviska Európskeho spoločenstva sa ako výsledok uvedených rokovaní dosiahlo toto:

                  85254099: znížená sadzba 12,5 %,

                  37023219: znížená sadzba 1,3 %,

                  85254019: znížená sadzba 1,2 %.

            Uvedené znížené sadzby platia podľa toho, čo nastane skôr, na obdobie štyroch rokov alebo až do dňa, kedy implementácia výsledkov rokovania o rozvojovom programe z Dauhá dosiahne túto úroveň sadzieb. Uvedené obdobie štyroch rokov sa začína dňom, kedy sa opatrenia popísané v tomto liste budú implementovať.
      ES zahrnie do svojho harmonogramu pre colné územie ES 25 úľavy, ktoré boli zahrnuté v jeho predchádzajúcom harmonograme.
      Potom čo ES a vláda Japonska, po posúdení v súlade s ich vlastnými postupmi, potvrdia súhlas s týmto výsledkom rokovaní, ES bude čo možno najskôr implementovať tieto výsledky v súlade s jeho vnútornými postupmi v každom prípade najneskôr 1. januára 2006.“
      Mám tú česť Vám oznámiť, že moja vláda zdieľa názor Európskeho spoločenstva a že ďalší vnútorný postup nie je zo strany vlády Japonska potrebný.
      Prijmite prosím, prejav mojej najhlbšej úcty.

            Za vládu Japonska


title: 2010/306/: Rozhodnutie zástupcov vlád členských štátov z  2. júna 2010 , ktorým sa vymenúva sudkyňa Súdneho dvora

text:
               3.6.2010

               SK

               Úradný vestník Európskej únie

               L 137/3

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 2. júna 2010,
   ktorým sa vymenúva sudkyňa Súdneho dvora
   (2010/306/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   keďže:

               (1)

               Na základe článkov 5 a 7 Protokolu o štatúte Súdneho dvora Európskej únie a po odstúpení pána Christiaana TIMMERMANSA je potrebné pristúpiť k vymenovaniu sudcu Súdneho dvora na zvyšný čas funkčného obdobia pána Christiaana TIMMERMANSA, ktoré trvá do 6. októbra 2012.

               (2)

               Výbor ustanovený v článku 255 Zmluvy o fungovaní Európskej únie poskytol kladné stanovisko k vhodnosti pani Alexandry PRECHALOVEJ vykonávať funkciu sudcu Súdneho dvora,

         PRIJALI TOTO ROZHODNUTIE:
   Článok 1
   Pani Alexandra PRECHAL sa vymenúva za sudkyňu Súdneho dvora na obdobie od 10. júna 2010 do 6. októbra 2012.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 2. júna 2010

            predseda

         C. BASTARRECHE


title: 2007/456/ES: Rozhodnutie Rady z  18. júna 2007 , ktorým sa upravujú príspevky ustanovené rozhodnutím 2003/479/ES o pravidlách pridelenia národných expertov a vojenského personálu na Generálny sekretariát Rady

text:
               3.7.2007

               SK

               Úradný vestník Európskej únie

               L 173/27

      ROZHODNUTIE RADY

   z 18. júna 2007,
   ktorým sa upravujú príspevky ustanovené rozhodnutím 2003/479/ES o pravidlách pridelenia národných expertov a vojenského personálu na Generálny sekretariát Rady
   (2007/456/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1,
   so zreteľom na Zmluvu o založení Európskeho spoločenstva, a najmä na jej článok 207 ods. 2,
   so zreteľom na rozhodnutie 2003/479/ES (1), a najmä na jeho článok 15,
   keďže:

               (1)

               Článok 15 ods. 7 rozhodnutia 2003/479/ES ustanovuje, že výška denných a mesačných príspevkov sa upravuje každý rok bez spätného účinku podľa úpravy základných platov úradníkov Spoločenstva v Bruseli a Luxemburgu.

               (2)

               Nariadením Rady (ES, Euratom) č. 1895/2006 z 19. decembra 2006, ktoré upravuje, počínajúc 1. júlom 2006, odmeňovanie a dôchodky úradníkov a ostatných zamestnancov Európskych spoločenstiev, ako aj opravné koeficienty, ktoré sa vzťahujú na toto odmeňovanie a dôchodky (2), sa stanovila úprava odmeňovania a dôchodkov úradníkov Spoločenstva o 2,3 %,

         ROZHODLA TAKTO:
   Článok 1
   Článok 15 rozhodnutia 2003/479/ES sa mení a dopĺňa takto:

               a)

               v odseku 1 sa suma „28,78 EUR“ nahrádza sumou „29,44 EUR“ a suma „115,09 EUR“ sa nahrádza sumou „117,74 EUR“;

               b)

               v odseku 2 sa tabuľka nahrádza takto:

                           „Vzdialenosť medzi miestom prijatia do zamestnania a miestom pridelenia
                           (v km)

                           Suma v EUR

                           0 – 150

                           0

                           > 150

                           75,68

                           > 300

                           134,54

                           > 500

                           218,65

                           > 800

                           353,20

                           > 1 300

                           555,03

                           > 2 000

                           664,37“

               c)

               v odseku 4 sa suma „28,78 EUR“ nahrádza sumou „29,44 EUR“.

         Článok 2
   Toto rozhodnutie nadobúda účinnosť prvým dňom mesiaca nasledujúceho po jeho prijatí.

      V Luxemburgu 18. júna 2007

            Za Radu

            predseda

         F.-W. STEINMEIER

      (1)  Ú. v. EÚ L 160, 28.6.2003, s. 72. Rozhodnutie naposledy zmenené a doplnené rozhodnutím 2006/471/ES (Ú. v. EÚ L 187, 8.7.2006, s. 32).

      (2)  Ú. v. EÚ L 397, 30.12.2006, s. 6.


title: Rozhodnutie Komisie z 31. marca 2016 o vymenovaní členov Výboru vedúcich predstaviteľov inšpekcie práce na nové funkčné obdobie

text:
               1.4.2016

               SK

               Úradný vestník Európskej únie

               C 115/17

         ROZHODNUTIE KOMISIE
   z 31. marca 2016
   o vymenovaní členov Výboru vedúcich predstaviteľov inšpekcie práce na nové funkčné obdobie
   (2016/C 115/06)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 95/319/ES z 12. júla 1995, ktorým sa zriaďuje Výbor vedúcich predstaviteľov inšpekcie práce (1), a najmä na jeho článok 5,
   so zreteľom na zoznam kandidátov predložený členskými štátmi,
   keďže:

               (1)

               V článku 5 ods. 1 rozhodnutia 95/319/ES sa uvádza, že výbor sa skladá z jedného riadneho člena z každého členského štátu a že za každého riadneho člena sa vymenuje jeden náhradník.

               (2)

               V článku 5 ods. 2 uvedeného rozhodnutia sa uvádza, že riadnych členov výboru a ich náhradníkov vymenúva Komisia na základe návrhu členského štátu.

               (3)

               V článku 5 ods. 3 uvedeného rozhodnutia sa uvádza, že funkčné obdobie členov výboru je tri roky a ich vymenovanie je obnoviteľné.

               (4)

               Predchádzajúce funkčné obdobie výboru sa skončilo 31. decembra 2015.

               (5)

               Komisia preto musí na základe návrhu členských štátov vymenovať členov tohto výboru na obdobie troch rokov,

         PRIJALA TOTO ROZHODNUTIE:
   Článok 1
   1.   Osoby uvedené v prílohe k tomuto rozhodnutiu sa vymenúvajú za riadnych členov Výboru vedúcich predstaviteľov inšpekcie práce a za ich náhradníkov na obdobie troch rokov od 1. januára 2016 do 31. decembra 2018.
   2.   Zoznam členov sa uverejní v Úradnom vestníku Európskej únie na informačné účely.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 31. marca 2016

            Za Komisiu

            predseda

         Jean-Claude JUNCKER

      (1)  Ú. v. ES L 188, 9.8.1995, s. 11.

      PRÍLOHA

                  Členský štát

                  Riadny člen

                  Náhradník

                     Belgicko

                  pán Paul TOUSSEYN

                  pán Michel ASEGLIO

                     Bulharsko

                  pani Rumyana MIHAYLOVA

                  pani Irena DIMITROVA

                     Česká republika

                  pán Rudolf HAHN

                  pán Pavel HEISIG

                     Dánsko

                  pán Peter VESTERHEDEN

                  pani Annemarie KNUDSEN

                     Nemecko

                  pán Kai SCHÄFER

                  pán Helmut GOTTWALD

                     Estónsko

                  pani Maret MARIPUU

                  pán Rein REISBERG

                     Írsko

                  pán Brian HIGGISSON

                  pán Martin O’HALLORAN

                     Grécko

                  pani Chryssoula TOUFEKOULA

                  pán Nikolaos MARAGOS

                     Španielsko

                  pán José Ignacio SACRISTÁN ENCISO

                  pani Graciela DE ANDRÉS NOVO

                     Francúzsko

                  pán Yves CALVEZ

                  pani Jessy PRETTO

                     Chorvátsko

                  pán Miroslav BABIĆ

                  pán Branko MESIĆ

                     Taliansko

                  pán Danilo PAPA

                  pani Roberta FABRIZI

                     Cyprus

                  pán Anastassios YIANNAKI

                  pán Aristodemos ECONOMIDES

                     Lotyšsko

                  pán Renārs LŪSIS

                  pani Linda MATISĀNE

                     Litva

                  pán Gintaras ČEPAS

                  pani Dalia LEGIENE

                     Luxembursko

                  pán Marco BOLY

                  pán Johny SCHNEIDER

                     Maďarsko

                  pán Péter NESZTINGER

                  pani Judit H. NAGY

                     Malta

                  pán Mark GAUCI

                  pán Vincent ATTARD

                     Holandsko

                  pán J.A. VAN DEN BOS (Jan)

                  pani M.A. ZUURBIER (Marga)

                     Rakúsko

                  pani Gertrud BREINDL

                  pán Josef KERSCHHAGL

                     Poľsko

                  pani Iwona HICKIEWICZ

                  pán Leszek ZAJĄC

                     Portugalsko

                  pán Pedro PIMENTA BRAZ

                  pán Manuel Joaquim MADURO ROXO

                     Rumunsko

                  pán Dantes Nicolae BRATU

                  pani Larisa Otilia PAPP

                     Slovinsko

                  pani Nataša TRČEK

                  pán Slavko KRIŠTOFELC

                     Slovenská republika

                  pán Andrej GMITTER

                  pani Miroslava SKIČKOVÁ

                     Fínsko

                  pán Leo SUOMAA

                  pán Raimo ANTILA

                     Švédsko

                  pani Erna ZELMIN-EKENHEIM

                  pán Håkan OLSSON

                     Spojené kráľovstvo

                  pán David ASHTON

                  pán Tim GALLOWAY


title: Rozhodnutie Komisie zo 14. decembra 2010 o vymenovaní dvoch zástupcov Komisie a dvoch náhradníkov do Správnej rady Európskej agentúry pre lieky

text:
               15.12.2010

               SK

               Úradný vestník Európskej únie

               C 340/17

         ROZHODNUTIE KOMISIE
   zo 14. decembra 2010
   o vymenovaní dvoch zástupcov Komisie a dvoch náhradníkov do Správnej rady Európskej agentúry pre lieky
   2010/C 340/10
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (1), a najmä na jeho článok 65,
   keďže:

               (1)

               V zmysle článku 65 nariadenia (ES) č. 726/2004 má Správna rada Európskej agentúry pre lieky (ďalej len „agentúra“) zahŕňať dvoch zástupcov Komisie.

               (2)

               Z dôvodu prerozdelenia právomocí v rámci Komisie je potrebné vymenovať dvoch nových členov správnej rady agentúry z Generálneho riaditeľstva pre zdravie a spotrebiteľov a z Generálneho riaditeľstva pre podnikanie a priemysel a dvoch náhradníkov, ktorí členov zastúpia počas ich neprítomnosti a budú hlasovať v ich mene,

         SA ROZHODLA TAKTO:
   Článok 1
   Zástupcami Komisie v Správnej rade Európskej agentúry pre lieky budú osoby, ktoré zastávajú tieto pracovné pozície a vykonávajú tieto funkcie:

               z Generálneho riaditeľstva pre zdravie a spotrebiteľov:

                           a)

                           generálny riaditeľ na generálnom riaditeľstve pre zdravie a spotrebiteľov.

               Náhradným zástupcom má byť osoba, ktorá zastáva túto pracovnú pozíciu a vykonáva tieto funkcie:

                           b)

                           riaditeľ, ktorý vedie riaditeľstvo zodpovedné za povoľovanie liekov na základe pracovného programu Generálneho riaditeľstva pre zdravie a spotrebiteľov.

               z Generálneho riaditeľstva pre podnikanie a priemysel:

                           c)

                           riaditeľ, ktorý vedie riaditeľstvo zodpovedné za lieky na základe pracovného programu Generálneho riaditeľstva pre podnikanie a priemysel.

               Náhradným zástupcom má byť osoba, ktorá zastáva túto pracovnú pozíciu a vykonáva tieto funkcie:

                           d)

                           vedúci oddelenia zodpovedného za lieky na základe pracovného programu Generálneho riaditeľstva pre podnikanie a priemysel.

         Článok 2
   Toto rozhodnutie sa vzťahuje na osoby, ktoré zastávajú pracovné pozície uvedené v článku 1, a to aj dočasne, v deň prijatia tohto rozhodnutia alebo na zástupcov týchto osôb na uvedených pozíciách.
   Článok 3
   Generálni riaditelia Generálneho riaditeľstva pre zdravie a spotrebiteľov a Generálneho riaditeľstva pre podnikanie a priemysel oznámia predsedovi správnej rady a výkonnému riaditeľovi agentúry mená osôb zastávajúcich pracovné pozície uvedené v článku 1 a o prípadných zmenách na týchto pozíciách.

      V Bruseli 14. decembra 2010

            Za Komisiu

         John DALLI

            člen Komisie

      (1)  Ú. v. EÚ L 136, 30.4.2004, s. 1.


title: 2011/811/EÚ: Rozhodnutie Rady z  1. decembra 2011 , ktorým sa vymenúva belgický člen Európskeho hospodárskeho a sociálneho výboru

text:
               7.12.2011

               SK

               Úradný vestník Európskej únie

               L 324/31

         ROZHODNUTIE RADY
   z 1. decembra 2011,
   ktorým sa vymenúva belgický člen Európskeho hospodárskeho a sociálneho výboru
   (2011/811/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh belgickej vlády,
   so zreteľom na stanovisko Európskej komisie,
   keďže:

               (1)

               Rada prijala 13. septembra 2010 rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Roberta de MÛELENAERA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Barón Philippe de BUCK van OVERSTRAETEN, generálny riaditeľ, BUSINESSEUROPE, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 1. decembra 2011

            Za Radu

            predseda

         W. KOSINIAK-KAMYSZ

      (1)  Ú. v. EÚ L 251, 25.9.2010, s. 8.


title: Rozhodnutie Európskeho parlamentu (EÚ) 2016/1557 z 28. apríla 2016 o účtovnej závierke Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014

text:
               14.9.2016

               SK

               Úradný vestník Európskej únie

               L 246/336

         ROZHODNUTIE EURÓPSKEHO PARLAMENTU (EÚ) 2016/1557
   z 28. apríla 2016
   o účtovnej závierke Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0093/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (4), a najmä na jeho článok 33,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0124/2016),

               1.

               berie na vedomie, že konečná ročná účtovná závierka Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti má podobu uvedenú v prílohe k správe Dvora audítorov;

               2.

               schvaľuje účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 275.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 286, 1.11.2011, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2013/300/EÚ: Rozhodnutie Rady z  18. júna 2013 , ktorým sa vymenúvajú dvaja rakúski členovia a dvaja rakúski náhradníci Výboru regiónov

text:
               21.6.2013

               SK

               Úradný vestník Európskej únie

               L 169/70

      ROZHODNUTIE RADY

   z 18. júna 2013,
   ktorým sa vymenúvajú dvaja rakúski členovia a dvaja rakúski náhradníci Výboru regiónov
   (2013/300/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rakúskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pánov Gerharda DÖRFLERA a Josefa PÜHRINGERA sa uvoľnili dve miesta členov Výboru regiónov. V dôsledku skončenia funkčného obdobia pánov Viktora SIGLA a Wolfganga WALDNERA sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Peter KAISER, Landeshauptmann,

                           —

                           pán Michael STRUGL, MBA, Landesrat

                     a

               b)

               za náhradníkov:

                           —

                           pán Herwig SEISER, Landtagsabgeordneter,

                           —

                           pán Viktor SIGL, Landtagspräsident.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 18. júna 2013

            Za Radu

            predseda

         P. HOGAN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z 21. októbra 2010 o pozícii, ktorú má Európska únia zaujať v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej, pokiaľ ide o prijatie ustanovení o koordinácii systémov sociálneho zabezpečenia

text:
               23.11.2010

               SK

               Úradný vestník Európskej únie

               L 306/21

         ROZHODNUTIE RADY
   z 21. októbra 2010
   o pozícii, ktorú má Európska únia zaujať v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej, pokiaľ ide o prijatie ustanovení o koordinácii systémov sociálneho zabezpečenia
   (2010/700/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V článku 65 Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (1) (ďalej len „dohoda“), sa ustanovuje, že asociačná rada formou rozhodnutia prijme primerané ustanovenia na vykonávanie cieľov uvedených v článku 64 dohody.

               (2)

               V cieli 2.3.3 prvej zarážke akčného plánu EÚ a Izraela, ktorý asociačná rada prijala 11. apríla 2005 v rámci európskej susedskej politiky, sa vyžaduje, aby asociačná rada prijala rozhodnutie o vykonávaní článku 65 uvedenej dohody.

               (3)

               V súlade s článkami 1 a 2 protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu.

               (4)

               V súlade s článkami 1 a 2 protokolu 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej, pokiaľ ide o vykonávanie článku 64 dohody, sa zakladá na návrhu rozhodnutia asociačnej rady pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2010

            Za Radu

            predsedníčka

         J. MILQUET

      (1)  Ú. v. ES L 147, 21.6.2000, s. 3.
    ---documentbreak---

               23.11.2010

               SK

               Úradný vestník Európskej únie

               L 306/22

         Návrh
   ROZHODNUTIE ASOCIAČNEJ RADY č. …/…
   zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej,
   z …,
   pokiaľ ide o ustanovenia o koordinácii systémov sociálneho zabezpečenia uvedené v Euro-stredomorskej dohode
   ASOCIAČNÁ RADA,
   so zreteľom na Euro-stredomorskú dohodu, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (1), a najmä na jej článok 65,
   keďže:

               (1)

               V článku 64 Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (ďalej len „dohoda“) sa ustanovuje koordinácia systémov sociálneho zabezpečenia Izraela a členských štátov a ustanovujú sa zásady takejto koordinácie.

               (2)

               V článku 65 dohody sa ustanovuje, že asociačná rada prijme rozhodnutie implementujúce zásady ustanovené v článku 64.

               (3)

               V cieli 2.3.3 prvej zarážke akčného plánu EÚ a Izraela, ktorý asociačná rada prijala 11. apríla 2005 v rámci európskej susedskej politiky, sa vyžaduje prijatie rozhodnutia o vykonávaní článku 65 dohody.

               (4)

               V súvislosti s uplatňovaním zásady nediskriminácie toto rozhodnutie by nemalo ustanovovať vznik žiadneho dodatočného nároku, ktorý by vyplýval z určitých skutočností a udalostí, ktoré existujú, resp. ku ktorým došlo na území druhej zmluvnej strany, pokiaľ sa takéto skutočnosti alebo udalosti podľa právnych predpisov prvej zmluvnej strany nezohľadňujú, okrem práva na prenos určitých dávok.

               (5)

               Pri uplatňovaní tohto rozhodnutia by mali mať izraelskí pracovníci nárok na rodinné dávky pod podmienkou, že ich rodinní príslušníci majú s nimi spoločné legálne bydlisko v členskom štáte, v ktorom sú títo pracovníci zamestnaní. Na základe tohto rozhodnutia by nemal vzniknúť žiadny nárok na rodinné dávky, pokiaľ ide o ich rodinných príslušníkov s bydliskom v inom štáte, napr. v Izraeli.

               (6)

               Nariadením Rady (ES) č. 859/2003 (2) sa rozšírili ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (ES) č. 859/2003 sa už vzťahuje na zásadu sčítania dôb poistenia získaných izraelskými pracovníkmi v rôznych členských štátoch, pokiaľ ide o nárok na určité dávky, ako sa uvádza v článku 64 ods. 1 prvej zarážke dohody.

               (7)

               Mohlo by byť potrebné ustanoviť osobitné ustanovenia, ktoré zodpovedajú osobitnému charakteru izraelských právnych predpisov, aby sa tak uľahčilo uplatňovanie pravidiel koordinácie.

               (8)

               S cieľom zabezpečiť hladké fungovanie koordinácie systémov sociálneho zabezpečenia členských štátov a Izraelu je potrebné zaviesť osobitné ustanovenia o spolupráci medzi členskými štátmi a Izraelom, ako aj medzi dotknutou osobou a inštitúciou v príslušnom štáte.

               (9)

               Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia práva nestratili,

         PRIJALA TOTO ROZHODNUTIE:
   ČASŤ I

      VŠEOBECNÉ USTANOVENIA

   Článok 1
   Vymedzenie pojmov
   1.   Na účely tohto rozhodnutia:

               a)

               „dohoda“ je Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej;

               b)

               „nariadenie“ je nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3), ako sa uplatňuje v členských štátoch Európskej únie;

               c)

               „vykonávacie nariadenie“ je nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4);

               d)

               „členský štát“ je členský štát Európskej únie;

               e)

               „pracovník“ je:

                           i)

                           na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;

                           ii)

                           na účely právnych predpisov Izraela osoba vykonávajúca činnosť ako zamestnanec v zmysle týchto právnych predpisov;

               f)

               „rodinný príslušník“ je:

                           i)

                           na účely právnych predpisov členského štátu rodinný príslušník v zmysle článku 1 písm. i) nariadenia;

                           ii)

                           na účely právnych predpisov Izraela rodinný príslušník v zmysle týchto právnych predpisov;

               g)

               „právne predpisy“ sú:

                           i)

                           vo vzťahu k členským štátom právne predpisy v zmysle článku 1 písm. l) nariadenia uplatniteľné na dávky, na ktoré sa vzťahuje toto rozhodnutie;

                           ii)

                           vo vzťahu k Izraelu relevantné právne predpisy uplatniteľné v Izraeli, ktoré sa týkajú dávok, na ktoré sa vzťahuje toto rozhodnutie;

               h)

               „dávky“ sú:

                           —

                           starobné dôchodky,

                           —

                           pozostalostné dôchodky,

                           —

                           dávky v súvislosti s pracovnými úrazmi a chorobami z povolania,

                           —

                           invalidné dôchodky,

                           —

                           rodinné prídavky;

               i)

               „prenosné dávky“ sú:

                           i)

                           vo vzťahu k členským štátom:

                                       —

                                       starobné dôchodky,

                                       —

                                       pozostalostné dôchodky,

                                       —

                                       dávky v súvislosti s pracovnými úrazmi a chorobami z povolania,

                                       —

                                       invalidné dôchodky

                                 v zmysle nariadenia s výnimkou osobitných nepríspevkových peňažných dávok, ako sa ustanovujú v prílohe X k nariadeniu;

                           ii)

                           vo vzťahu k Izraelu príslušné dávky ustanovené na základe izraelských právnych predpisov s výnimkou osobitných nepríspevkových peňažných dávok, ako sa ustanovujú v prílohe I k tomuto rozhodnutiu.

         2.   Ostatné pojmy používané v tomto rozhodnutí majú význam stanovený:

               a)

               vo vzťahu k členským štátom v nariadení a vykonávacom nariadení;

               b)

               vo vzťahu k Izraelu v príslušných právnych predpisoch uplatniteľných v Izraeli.

         Článok 2
   Osoby, na ktoré sa toto rozhodnutie uplatňuje
   Toto rozhodnutie sa uplatňuje na:

               a)

               pracovníkov, ktorí sú štátnymi príslušníkmi Izraela a ktorí sú alebo boli legálne zamestnaní na území členského štátu a na ktorých sa vzťahujú alebo vzťahovali právne predpisy jedného alebo viacerých členských štátov, a na ich pozostalých;

               b)

               rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v členskom štáte;

               c)

               pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Izraela a na ktorých sa vzťahujú alebo vzťahovali právne predpisy Izraela, a na ich pozostalých a

               d)

               rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v Izraeli.

         Článok 3
   Rovnosť zaobchádzania
   1.   S pracovníkmi, ktorí sú štátnymi príslušníkmi Izraelu a sú legálne zamestnaní v členskom štáte, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi členských štátov, na ktorých území sú zamestnaní.
   2.   S pracovníkmi, ktorí sú štátnymi príslušníkmi členského štátu a sú legálne zamestnaní v Izraeli, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi Izraela.
   ČASŤ II

      VZŤAHY MEDZI ČLENSKÝMI ŠTÁTMI A IZRAELOM

   Článok 4
   Upustenie od podmienok bydliska
   1.   Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu ani odobratiu na základe skutočnosti, že poberateľ má bydlisko:

               i)

               na účely dávky podľa právnych predpisov členského štátu na území Izraela alebo

               ii)

               na účely dávky podľa izraelských právnych predpisov na území členského štátu.

         2.   Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, keď títo rodinní príslušníci majú bydlisko na území Izraela.
   3.   Rodinní príslušníci pracovníka uvedeného v článku 2 písm. d) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom Izraela, keď títo rodinní príslušníci majú bydlisko na území členského štátu.
   ČASŤ III

      RÔZNE USTANOVENIA

   Článok 5
   Spolupráca
   1.   Členské štáty a Izrael sa vzájomne informujú o všetkých zmenách v ich právnych predpisoch, ktoré môžu ovplyvniť vykonávanie tohto rozhodnutia.
   2.   Na účely tohto rozhodnutia si orgány a inštitúcie členských štátov a Izraela poskytnú svoje služby a konajú tak, ako keby vykonávali svoje vlastné právne predpisy. Správna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Izraela sa však môžu dohodnúť na náhrade určitých výdavkov.
   3.   Orgány a inštitúcie členských štátov a Izraela môžu na účely tohto rozhodnutia komunikovať medzi sebou a s dotknutými osobami alebo ich zástupcami priamo.
   4.   Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať s cieľom zabezpečiť riadne vykonávanie tohto rozhodnutia.
   5.   Dotknuté osoby musia čo najskôr informovať inštitúcie príslušného členského štátu alebo Izraela, ak je príslušným štátom Izrael, a členského štátu bydliska alebo Izraela, ak je štátom bydliska Izrael, o všetkých zmenách v ich osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.
   6.   Nedodržanie povinnosti informovať uvedenej v odseku 5 môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné s opatreniami uplatniteľnými na podobné situácie podľa domáceho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú týmto rozhodnutím.
   7.   Členské štáty a Izrael môžu stanoviť vnútroštátne ustanovenia, ktorými sa ustanovia podmienky overovania nárokov na dávky tak, aby sa zohľadnila skutočnosť, že príjemcovia majú miesto pobytu alebo bydliska mimo územia štátu, v ktorom sa nachádza dlžnícka inštitúcia. Tieto ustanovenia musia byť primerané, bez akejkoľvek diskriminácie na základe štátnej príslušnosti a v súlade so zásadami tohto rozhodnutia. Tieto ustanovenia sa oznámia asociačnej rade.
   Článok 6
   Administratívne overovanie a lekárske vyšetrenia
   1.   Tento článok sa uplatňuje na osoby uvedené v článku 2 a poberajúce prenosné dávky uvedené v článku 1 ods. 1 písm. i), ako aj na inštitúcie poverené vykonávaním tohto rozhodnutia.
   2.   Ak poberateľ alebo žiadateľ dávok alebo jeho rodinný príslušník má miesto pobytu alebo bydlisko na území členského štátu a dlžnícka inštitúcia sa nachádza v Izraeli alebo ak poberateľ alebo žiadateľ dávok alebo jeho rodinný príslušník má miesto pobytu alebo bydlisko v Izraeli a dlžnícka inštitúcia sa nachádza v členskom štáte, lekárske vyšetrenie na žiadosť tejto dlžníckej inštitúcie vykoná inštitúcia miesta pobytu alebo bydliska poberateľa v súlade s postupmi ustanovenými v právnych predpisoch, ktoré táto inštitúcia uplatňuje.
   Dlžnícka inštitúcia oznámi inštitúcii miesta pobytu alebo bydliska akékoľvek prípadné osobitné požiadavky, ktoré sa majú splniť, a otázky, na ktoré sa má lekárske vyšetrenie zamerať.
   Inštitúcia miesta pobytu alebo bydliska zašle správu dlžníckej inštitúcii, ktorá si lekárske vyšetrenie vyžiadala.
   Dlžnícka inštitúcia má vyhradené právo nechať poberateľa vyšetriť lekárom, ktorého si sama vyberie, buď na území miesta pobytu alebo bydliska poberateľa alebo žiadateľa o dávky, alebo v krajine, kde sa dlžnícka inštitúcia nachádza. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   3.   Ak má poberateľ alebo žiadateľ dávok alebo jeho rodinný príslušník miesto pobytu alebo bydliska na území členského štátu a dlžnícka inštitúcia sa nachádza v Izraeli alebo ak má miesto pobytu alebo bydliska na území Izraela a dlžnícka inštitúcia sa nachádza v členskom štáte, administratívne overenie na žiadosť dlžníckej inštitúcie vykoná inštitúcia miesta pobytu alebo bydliska poberateľa.
   Inštitúcia miesta pobytu alebo bydliska zašle správu dlžníckej inštitúcii, ktorá si administratívne overenie vyžiadala.
   Dlžnícka inštitúcia má vyhradené právo dať situáciu poberateľa preskúmať odborníkovi, ktorého si sama vyberie. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   4.   Jeden alebo viac členských štátov a Izrael sa môžu potom, ako informujú asociačnú radu, dohodnúť na ďalších správnych ustanoveniach.
   5.   Odchylne od zásady bezplatnej vzájomnej správnej pomoci stanovenej v článku 5 ods. 2 tohto rozhodnutia dlžnícka inštitúcia, ktorá požadovala vykonanie overenia, nahradí skutočnú sumu výdavkov na overenie uvedené v odsekoch 2 a 3 tohto článku inštitúcii, ktorá bola o vykonanie overenia požiadaná.
   Článok 7
   Uplatňovanie článku 79 dohody
   Článok 79 dohody sa uplatňuje v prípade, že sa jedna zo strán domnieva, že druhá strana nedodržiava záväzky uvedené v článkoch 5 a 6.
   Článok 8
   Osobitné ustanovenia na uplatňovanie právnych predpisov Izraela
   Asociačná rada môže podľa potreby stanoviť osobitné ustanovenia na uplatňovanie právnych predpisov Izraela v prílohe II.
   Článok 9
   Správne postupy vyplývajúce z existujúcich dvojstranných dohôd
   Správne postupy ustanovené v existujúcich dvojstranných dohodách medzi členským štátom a Izraelom sa môžu naďalej uplatňovať, ak nemajú negatívny vplyv na práva alebo povinnosti dotknutých osôb podľa tohto rozhodnutia.
   Článok 10
   Dohody, ktorými sa dopĺňajú postupy na vykonávanie tohto rozhodnutia
   Jeden alebo viac členských štátov a Izrael môžu uzavrieť dohody vytvorené na doplnenie správnych postupov na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.
   ČASŤ IV

      PRECHODNÉ A ZÁVEREČNÉ USTANOVENIA

   Článok 11
   Prechodné ustanovenia
   1.   Podľa tohto rozhodnutia nevznikajú žiadne nároky za obdobie pred dátumom nadobudnutia účinnosti tohto rozhodnutia.
   2.   S výhradou odseku 1 sa nadobúda nárok podľa tohto rozhodnutia, a to aj vtedy, ak sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.
   3.   Každá dávka, ktorá nebola poskytnutá alebo ktorá bola odňatá z dôvodu štátnej príslušnosti alebo miesta bydliska dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia za predpokladu, že nároky, na základe ktorých sa dávky predtým poskytovali, neboli vyrovnané paušálnou platbou.
   4.   Ak sa žiadosť uvedená v odseku 3 predloží do dvoch rokov od nadobudnutia účinnosti tohto rozhodnutia, nároky získané v súlade s týmto rozhodnutím sú účinné odo dňa nadobudnutia účinnosti tohto rozhodnutia a voči dotknutým osobám sa nesmú uplatniť právne predpisy členského štátu alebo Izraela súvisiace s prepadnutím alebo obmedzením nárokov.
   5.   Ak sa žiadosť uvedená v odseku 3 predloží po uplynutí dvojročnej lehoty od dátumu nadobudnutia účinnosti tohto rozhodnutia, nároky, ktoré nezanikli alebo neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia právnych predpisov členského štátu alebo Izraela.
   Článok 12
   Prílohy k tomuto rozhodnutiu
   1.   Prílohy k tomuto rozhodnutiu tvoria jeho neoddeliteľnú súčasť.
   2.   Na žiadosť Izraela sa prílohy môžu zmeniť a doplniť rozhodnutím asociačnej rady.
   Článok 13
   Nadobudnutie účinnosti
   Toto rozhodnutie nadobúda účinnosť prvým dňom prvého mesiaca po dni jeho uverejnenia v Úradnom vestníku Európskej únie.

      V …

            Za asociačnú radu

            predseda

      (1)  Ú. v. ES L 147, 21.6.2000, s. 3.

      (2)  Ú. v. EÚ L 124, 20.5.2003, s. 1.

      (3)  Ú. v. EÚ L 166, 30.4.2004, s. 1.

      (4)  Ú. v. EÚ L 284, 30.10.2009, s. 1.
   PRÍLOHA I

      ZOZNAM IZRAELSKÝCH OSOBITNÝCH NEPRÍSPEVKOVÝCH PEŇAŽNÝCH DÁVOK

   …
   PRÍLOHA II

      OSOBITNÉ USTANOVENIA NA UPLATŇOVANIE PRÁVNYCH PREDPISOV IZRAELA

   …


title: 2011/572/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2009

text:
               27.9.2011

               SK

               Úradný vestník Európskej únie

               L 250/140

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2009
   (2011/572/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 216/2008 (3), ktorým sa zriadila Európska agentúra pre bezpečnosť letectva, a najmä na jeho článok 60,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0123/2011),

               1.

               udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 22.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/141

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 216/2008 (3), ktorým sa zriadila Európska agentúra pre bezpečnosť letectva, a najmä na jeho článok 60,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0123/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyjadril poľutovanie nad tým, že systém ročných paušálnych poplatkov priniesol v roku 2008 príjem, ktorý významne prevyšuje skutočné náklady poskytnutých služieb, a vyzval agentúru, aby čo najrýchlejšie predložila podrobný plán s cieľom zabezpečiť, že sa to v ďalších rokoch nezopakuje,

                           —

                           upozornil na skutočnosť, že agentúra preniesla do roku 2009 veľké množstvo rozpočtových prostriedkov na prevádzkové výdavky (viac ako 53 000 000 EUR, t. j. 79 % prevádzkových rozpočtových prostriedkov),

                           —

                           zdôraznil, že bolo dôležité, aby agentúra v rámci plánovania stanovila ciele SMART a ukazovatele RACER s cieľom vyhodnotiť svoje dosiahnuté výsledky,

                           —

                           vyjadril znepokojenie nad nedostatočnou koordináciou potrieb, zamestnancov a nariadenia o rozpočtových pravidlách agentúry, a najmä nad tým, že výberové konania na obsadenie pracovných miest komplikovali prijímanie vhodne kvalifikovaných zamestnancov;

               C.

               keďže rozpočet agentúry na rok 2009 predstavoval 92 500 000 EUR, čo je nárast o 6 % v porovnaní s rozpočtovým rokom 2008; keďže rezerva na činnosti v súvislosti s poplatkami a platbami v roku 2009 predstavovala 29 500 000 EUR,

               1.

               víta skutočnosť, že podľa názoru Dvora audítorov je účtovná závierka agentúry za rok 2009 spoľahlivá a že príslušné transakcie sú zo všetkých podstatných hľadísk zákonné a správne;

      Výrazné zvýšenie rozpočtu

               2.

               konštatuje, že rozpočet agentúry sa od roku 2007 do roku 2009 zvýšil o 28 %;

               3.

               konštatuje, že z rozpočtu Únie na rok 2009 bolo agentúre poskytnutých 31 540 000 EUR vo viazaných a 29 180 000 EUR vo výdavkových rozpočtových prostriedkoch;

               4.

               okrem toho konštatuje, že celkový rozpočet agentúry sa zvýšil o takmer 20 % zo 102 000 000 EUR v roku 2008 na 122 000 000 EUR v roku 2009 a že počet zamestnancov sa zvýšil zo 440 na 509;

      Výkonnosť

               5.

               opätovne zdôrazňuje, že je dôležité, aby agentúra v rámci plánovania stanovila ciele SMART a ukazovatele RACER s cieľom vyhodnotiť svoje dosiahnuté výsledky; berie na vedomie odpoveď agentúry, v ktorej ubezpečila, že zlepšila svoj pracovný program na rok 2010 tým, že stanovila ciele a kľúčové ukazovatele výkonnosti a vytvorila lepší systém plánovania zdrojov; okrem toho vyzýva agentúru, aby posúdila možnosť zavedenia Ganttovho diagramu do plánovania všetkých svojich operačných činností v záujme rýchleho zaznamenávania času, ktorý jednotliví zamestnanci strávia na jednom projekte, a podpory prístupu zameraného na dosahovanie výsledkov;

               6.

               naliehavo vyzýva agentúru, aby zaviedla štruktúru operačného rozpočtu založenú na činnostiach s cieľom vytvoriť jasné prepojenie medzi plánom práce a finančnými prognózami a zlepšiť monitorovanie a vykazovanie výkonnosti; berie na vedomie, že agentúra každý rok pripravuje viacročný plán, v ktorom je uvedený rozpočet pre každú činnosť, pričom o tomto pláne diskutuje so všetkými zúčastnenými stranami a plán schvaľuje správna rada; uznáva názor Dvora audítorov, že štruktúra operačného rozpočtu agentúry (hlava III) sa naďalej sčasti vzťahuje na vstupy a že opravy rozpočtu sa robili bez následnej aktualizácie plánu práce, aj napriek tomu, že významne ovplyvnili rozdelenie ľudských a finančných zdrojov;

               7.

               znova žiada agentúru, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu roka, za ktorý sa udeľuje absolutórium, a činností uskutočnených počas predchádzajúceho rozpočtového roka s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

      Prenos rozpočtových prostriedkov

               8.

               poukazuje na skutočnosť, že do roku 2010 agentúra znova preniesla veľké množstvo rozpočtových prostriedkov na prevádzkové výdavky (65 % z hlavy III – Operačné činnosti; ak sa z prenosov vyjmú pripísané príjmy, podiel prenesených záväzkov je 13 %); zdôrazňuje, že je to v rozpore so zásadou ročnej platnosti rozpočtu; uznáva, že určitá neistota týkajúca sa úrovne poplatkov a platieb je neoddeliteľnou súčasťou počiatočného prevádzkového cyklu agentúry v dôsledku viacročného charakteru projektov; zdôrazňuje, že táto situácia poukazuje na nedostatky v systéme plánovania zdrojov agentúry, ktoré vyplývajú z oneskorenia podpisovania zmlúv o poskytovaní služieb; žiada preto, aby bola správa zmlúv presnejšia a časovo primeranejšia a aby boli Parlamentu a Komisii predložené oveľa realistickejšie odhady na ďalší rozpočtový rok, pričom by bol poskytnutý dostatočný čas na ich analýzu;

               9.

               žiada, aby bola ku každému ročnému rozpočtu pripojená správa o nevyčerpaných rozpočtových prostriedkoch prenesených z predchádzajúcich rokov, v ktorej bude vysvetlené, prečo tieto rozpočtové prostriedky neboli použité a ako a kedy sa použijú;

      Poplatky a platby vyberané agentúrou

               10.

               konštatuje, že rok 2009 bol druhým úplným rokom vykonávania certifikačných činností podľa nariadenia Komisie (ES) č. 593/2007 z 31. mája 2007 o poplatkoch a platbách vyberaných Európskou agentúrou pre bezpečnosť letectva (6);

               11.

               opätovne vyzýva agentúru, aby zlepšila svoj systém monitorovania certifikačných projektov, ktorý zaistí, že počas trvania celého projektu sa vyberané poplatky významne neodchýlia od skutočných nákladov;

               12.

               vyzýva agentúru, aby pri vypracúvaní finančných výkazov za rok 2010 správne odhadla vzniknuté výdavky súvisiace s riadením certifikačných činností, ktoré sa zadali na externé vykonanie národným leteckým úradom; berie na vedomie, že podľa informácie Dvora audítorov sa súvisiace vzniknuté výdavky na konci roku odhadli na základe predpokladu o celkovej miere dokončenia činností, ktorá nebola podložená minulými skúsenosťami; uznáva však zámer agentúry zaviesť tzv. paušálne dohody pre niektoré služby (malé zmeny, malé opravy, štandardné doplnkové typové osvedčenia, organizačný dohľad), čím sa zaručí dostupnosť spoľahlivej výšky nákladov na projekty v čase externého zadania služby;

      Ľudské zdroje

               13.

               ďalej upozorňuje na nedostatky pri postupoch výberu zamestnancov, ktoré ohrozujú transparentnosť týchto postupov; berie na vedomie informáciu Dvora audítorov o tom, že pokiaľ ide o tieto postupy, rozhodnutia výberových komisií neboli dostatočne oprávnené a podložené, pretože sa vopred nedefinovali prahy zdôvodňujúce pozvania na pohovory alebo zaradenia na rezervný zoznam a pretože chýbali zápisnice;

               14.

               naliehavo vyzýva agentúru, aby informovala orgán udeľujúci absolutórium o opatreniach, ktoré prijala s cieľom napraviť túto situáciu a zabezpečiť väčšiu transparentnosť výberových konaní na miesta odborníkov/zamestnancov; zdôrazňuje, že vplyv týchto nedostatkov je ešte vážnejší, keď zohľadníme, že úlohou agentúry je vydávať technické podmienky certifikácie, prijímať rozhodnutia o certifikácii v oblasti letovej spôsobilosti a životného prostredia a vykonávať kontroly dodržiavania noriem príslušnými orgánmi členských štátov;

      Vnútorný audit

               15.

               uznáva, že agentúra zrealizovala 20 z 26 odporúčaní, ktoré predložil Útvar pre vnútorný audit (IAS) od roku 2006;

               16.

               uznáva, že agentúra predložila orgánu udeľujúcemu absolutórium správu vypracovanú svojím výkonným riaditeľom, v ktorej zhrnula obsah odporúčaní IAS podľa ustanovení článku 72 ods. 5 rámcového rozpočtového nariadenia; vyzýva však výkonného riaditeľa agentúry, aby poskytol špecifické informácie o obsahu všetkých doteraz nevykonaných odporúčaní IAS v roku 2009;

               17.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (7) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 22.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 136.

      (6)  Ú. v. EÚ L 140, 1.6.2007, s. 3.

      (7)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Európskej centrálnej banky (EÚ) 2016/868 z 18. mája 2016, ktorým sa mení rozhodnutie ECB/2014/6 o organizácii prípravných opatrení pre zber podrobných údajov o úveroch Európskym systémom centrálnych bánk (ECB/2016/14)

text:
                  1.6.2016

                  SK

                  Úradný vestník Európskej únie

                  L 144/99

            ROZHODNUTIE EURÓPSKEJ CENTRÁLNEJ BANKY (EÚ) 2016/868
      z 18. mája 2016,
      ktorým sa mení rozhodnutie ECB/2014/6 o organizácii prípravných opatrení pre zber podrobných údajov o úveroch Európskym systémom centrálnych bánk (ECB/2016/14)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 5 a článok 46.2,
      so zreteľom na nariadenie Rady (ES) č. 2533/98 z 23. novembra 1998 o zbere štatistických informácií Európskou centrálnou bankou (1), a najmä na jeho článok 8 ods. 5,
      so zreteľom na príspevok Generálnej rady,
      keďže:

                  (1)

                  V rozhodnutí ECB/2014/6 (2) sa vymedzujú prípravné opatrenia, ktoré by centrálne banky Eurosystému mali prijať, aby sa pripravili na zber podrobných údajov o úveroch Európskym systémom centrálnych bánk (ESCB).

                  (2)

                  Od prijatia rozhodnutia ECB/2014/6 došlo k významnému pokroku pri vytváraní dlhodobého rámca pre zber podrobných údajov o úveroch založeného na harmonizovaných požiadavkách na štatistické vykazovanie.

                  (3)

                  Z dôvodu počtu a zložitosti plánovaných požiadaviek na štatistické vykazovanie je potrebné rozšíriť harmonogram pre implementáciu ustanovený v rozhodnutí ECB/2014/6 tak, aby mal ESCB dostatok času na riadnu prípravu na zber podrobných údajov o úveroch. Keďže do začatia samotného vykazovania ubehne dosť veľa času, mal by sa harmonogram pre dokončenie prípravnej fázy ustanovený v článku 1 rozhodnutia ECB/2014/6 nahradiť lehotou, ktorá zabezpečí, že sa prípravná fáza skončí, keď sa začne vykazovanie na základe dlhodobého rámca pre zber podrobných údajov o úveroch.

                  (4)

                  Tento zmenený harmonogram bude platiť aj pre národné centrálne banky členských štátov, ktorých menou nie je euro, ak tieto národné centrálne banky spolupracujú s centrálnymi bankami Eurosystému na základe odporúčania ECB/2014/7 (3).

                  (5)

                  V súlade s článkom 3 ods. 2 rozhodnutia ECB/2014/6 informuje Výbor pre štatistiku ECB (ďalej len „štatistický výbor“) každoročne Radu guvernérov o pokroku dosiahnutom ECB a jednotlivými národnými centrálnymi bankami v súvislosti s implementáciou prípravných opatrení. Táto každoročná správa by mala obsahovať informácie zozbierané štatistickým výborom od všetkých národných centrálnych bánk vrátane informácií o pokroku dosiahnutom národnými centrálnymi bankami, ktorým bola udelená výnimka podľa článku 3 ods. 3 uvedeného rozhodnutia. Osobitné správy podľa článku 3 ods. 3 rozhodnutia ECB/2014/6 sa už nepovažujú za potrebné.

                  (6)

                  Rozhodnutie ECB/2014/6 by sa preto malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Zmeny
      Rozhodnutie ECB/2014/6 sa mení takto:

                  1.

                  V článku 1 sa druhá veta nahrádza takto:
                  „Tento dlhodobý rámec bude k dátumu začatia prvého skutočného prenosu podrobných údajov o úveroch z národných centrálnych bánk do ECB v súlade s nariadením Európskej centrálnej banky (EÚ) 2016/867 (ECB/2016/13) (*) zahŕňať: a) národné databázy podrobných údajov o úveroch prevádzkované všetkými národnými centrálnymi bankami Eurosystému a b) spoločnú databázu podrobných údajov o úveroch zdieľanú medzi členmi Eurosystému a obsahujúcu podrobné údaje o úveroch za všetky členské štáty, ktorých menou je euro.

                     (*)  Nariadenie Európskej centrálnej banky (EÚ) 2016/867 z 18. mája 2016 o zbere podrobných údajov o úveroch a kreditnom riziku (ECB/2016/13). (Ú. v. EÚ L 144, 1.6.2016, s. 44).“"

                  2.

                  V článku 3 sa odsek 2 nahrádza takto:
                  „2.   Štatistický výbor pripraví rozhodnutia potrebné na implementáciu prípravných opatrení uvedených v odseku 1, pričom zohľadní prípadné odporúčania od iných príslušných výborov ESCB, a predloží ich na prijatie Rade guvernérov. Štatistický výbor každoročne informuje Radu guvernérov o pokroku dosiahnutom ECB a jednotlivými národnými centrálnymi bankami vrátane národných centrálnych bánk, ktorým bola udelená výnimka podľa článku 3 ods. 3.“;

                  3.

                  V článku 3 sa odsek 3 nahrádza takto:
                  „3.   Pokiaľ ide o národné centrálne banky, ktoré požadujú dlhšie prechodné obdobie počas prípravnej fázy za účelom vytvorenia komplexných databáz s podrobnými údajmi o úveroch alebo získanie prístupu k nim, Rada guvernérov môže udeliť počas prípravnej fázy výnimky z povinnosti uplatňovať konkrétne prípravné opatrenia vymedzené v odseku 1. Obdobie, na ktoré je udelená výnimka, musí byť prísne obmedzené na minimálny čas, ktorý je pre dotknutú národnú centrálnu banku počas prípravnej fázy nevyhnutný na dosiahnutie súladu s prípravnými opatreniami, kvôli ktorým jej bola udelená výnimka, a toto obdobie musí byť vždy stanovené spôsobom, ktorý umožňuje dosiahnutie cieľov stanovených v článku 1 vo vzťahu k všetkým národným centrálnym bankám Eurosystému. Všetky práva na prístup k dôverným štatistickým informáciám vyplývajúcim z podrobných údajov o úveroch poskytnutých ECB ako súčasť určitého prípravného opatrenia budú pozastavené pre každú národnú centrálnu banku, ktorej bola v súvislosti s týmto opatrením udelená výnimka. Rada guvernérov môže rozhodnúť, že je potrebné prijať ďalšie primerané obmedzenia voči jednotlivým národným centrálnym bankám, ktorým bola udelená výnimka podľa tohto odseku.“

                  4.

                  V článku 4 sa odsek 1 nahrádza takto:
                  „1.   Na zabezpečenie riadneho zosúladenia podrobných údajov o úveroch, ktoré majú byť dlhodobo zbierané, so štatistickými potrebami budúcich užívateľov z radov ESCB zorganizuje štatistický výbor počas prípravnej fázy raz do roka prenos dostupných podrobných údajov o úveroch z národných centrálnych bánk do ECB, ktorý sa uskutoční každý rok na konci marca, pričom pôjde o údaje k 30. júnu a 31. decembru predchádzajúceho roka, s použitím primeraného stupňa anonymity a agregácie vo vzťahu k informáciám o dlžníkoch, aby sa zabezpečilo, že jednotlivých dlžníkov nebude možné identifikovať. Prvý prenos sa uskutoční na konci marca 2014 s údajmi k 30. júnu a k 31. decembru 2013 a bude založený na referenčnej schéme vykazovania uvedenej v prílohe. Ďalšie ad-hoc prenosy zorganizuje štatistický výbor na báze dobrovoľnosti a na základe schémy vykazovania, ktorá zohľadní existenciu dostupných podrobných údajov o úveroch a ich charakteristických znakov a zabezpečí, že zhromaždené údaje budú primerané stavu prípravných prác ukončených k dátumu prenosu. Údaje o dlžníkoch, ktorí patria do iných inštitucionálnych sektorov ako nefinančné korporácie, sa môžu počas prípravnej fázy vykazovať na agregovanom základe, ak národná centrálna banka poskytne príslušné metodologické informácie.“

                  5.

                  Príloha k rozhodnutiu ECB/2014/6 sa mení v súlade s prílohou k tomuto rozhodnutiu.

            Článok 2
      Nadobudnutie účinnosti
      Toto rozhodnutie nadobúda účinnosť v deň jeho oznámenia adresátom.
      Článok 3
      Adresáti
      Toto rozhodnutie je určené národným centrálnym bankám členských štátov, ktorých menou je euro.

         Vo Frankfurte nad Mohanom 18. mája 2016

               Prezident ECB

            Mario DRAGHI

         (1)  Ú. v. ES L 318, 27.11.1998, s. 8.

         (2)  Rozhodnutie ECB/2014/6 z 24. februára 2014 o organizácii prípravných opatrení pre zber podrobných údajov o úveroch Európskym systémom centrálnych bánk (Ú. v. EÚ L 104, 8.4.2014, s. 72).

         (3)  Odporúčanie ECB/2014/7 z 24. februára 2014 o organizácii prípravných opatrení pre zber podrobných údajov o úveroch Európskym systémom centrálnych bánk (Ú. v. EÚ C 103, 8.4.2014, s. 1).

         PRÍLOHA
         Tabuľka k prílohe k rozhodnutiu ECB/2014/6 sa nahrádza touto tabuľkou:

                        „Druh

                        Atribúty

                        Prehľad

                        Stupeň anonymity

                           Atribúty veriteľa

                        Identifikátor veriteľa

                        Identifikácia veriteľov v súlade s kodifikáciou v Databáze registra inštitúcií a pridružených osôb ESCB (Register of Institutions and Affiliates Database – RIAD) (*).

                        neanonymné

                           Atribúty dlžníka

                        Identifikátor dlžníka

                        Alfanumerická identifikácia dlžníkov, aby sa zabezpečilo, že jednotliví dlžníci nemôžu byť identifikovaní.

                        anonymné

                        Krajina, v ktorej je dlžník rezidentom

                        Krajina, v ktorej je dlžník rezidentom, v súlade s normou ISO 3166 (**).

                        Inštitucionálny sektor

                        Inštitucionálny sektor (alebo podsektor) dlžníka v súlade s klasifikáciou ESA 2010. Vyžadujú sa tieto (pod)sektory:

                                    —

                                    Nefinančné korporácie (S.11)

                                    —

                                    Centrálna banka (S.121)

                                    —

                                    Korporácie prijímajúce vklady okrem centrálnej banky (S.122)

                                    —

                                    Fondy peňažného trhu (S.123)

                                    —

                                    Iné investičné fondy ako fondy peňažného trhu (S.124)

                                    —

                                    Ostatní finanční sprostredkovatelia okrem poisťovacích korporácií a penzijných fondov (S.125)

                                    —

                                    Finančné pomocné inštitúcie (S.126)

                                    —

                                    Kaptívne finančné inštitúcie a požičiavatelia peňazí (S.127)

                                    —

                                    Poisťovacie korporácie (S.128)

                                    —

                                    Penzijné fondy (S.129)

                                    —

                                    Verejná správa (S.13)

                                    —

                                    Domácnosti a neziskové inštitúcie slúžiace domácnostiam (S.14 + S.15).

                        Sektor hospodárskej činnosti

                        Klasifikácia (finančných a nefinančných) dlžníkov podľa ich hospodárskej činnosti v súlade so štatistickou klasifikáciou NACE rev.2 (***). Kódy NACE sa vykazujú uvedením podrobností na dvoch úrovniach („podľa oddielov“).

                        Veľkosť

                        Klasifikácia dlžníkov podľa ich veľkosti: mikropodniky, malé, stredné a veľké podniky.

                           Premenné týkajúce sa údajov o úveroch

                        Identifikátor úveru

                        Alfanumerická identifikácia úverov používaná vykazujúcimi inštitúciami na vnútroštátnej úrovni.

                        —

                        Mena

                        Mena, v ktorej je denominovaný úver, v súlade s normou ISO 4217 (**).

                        Druh úveru

                        Klasifikácia úverov podľa ich druhu:

                                    —

                                    splatné na požiadanie (výzvu) s krátkou lehotou (bežný účet)

                                    —

                                    pohľadávky z kreditných kariet

                                    —

                                    obchodné pohľadávky

                                    —

                                    finančný leasing

                                    —

                                    obrátené repoúvery

                                    —

                                    ostatné termínované úvery.

                        Druh kolaterálu

                        Druh kolaterálu, ktorý kryje poskytnutý úver; kolaterál vo forme nehnuteľného majetku, iný kolaterál (vrátane cenných papierov a zlata), žiaden kolaterál.

                        Pôvodná splatnosť

                        Splatnosť úveru dohodnutá na začiatku alebo neskôr pri opätovnom prerokovaní; jeden rok alebo menej, viac ako jeden rok.

                        Zostatková splatnosť

                        Splatnosť s ohľadom na dohodnutý čas splatenia úveru; jeden rok alebo menej, viac ako jeden rok.

                        Stav nesplácaného úveru

                        Úvery, pri ktorých dlžník zlyhal.

                        Syndikovaný úver

                        Jediná zmluva o úvere, podľa ktorej sú veriteľmi viaceré inštitúcie.

                        Podriadený dlh

                        Podriadené dlhové nástroje predstavujú podriadenú pohľadávku voči vydávajúcej inštitúcii, ktorú možno uplatniť, až keď boli uspokojené všetky pohľadávky s vyšším postavením (napr. vklady/úvery), čím nadobúdajú niektoré znaky „akcií a iných majetkových účastí“.

                           Ukazovatele týkajúce sa údajov o úveroch

                        Čerpaný úver

                        Celkový zostatok úveru (istina bez odpočtu znížení hodnoty) vykazovaný v hrubom vyjadrení bez úprav vyplývajúcich z kreditného rizika, okrem úverových strát vykazovaných ako odpisy.

                        —

                        Úverové linky

                        Suma poskytnutého, ale nečerpaného úveru.

                        Omeškanie

                        Každá splátka (suma) úveru, s ktorou je dlžník v omeškaní viac ako 90 dní.

                        Hodnota zábezpeky

                        Hodnota zábezpeky v čase vykazovania.

                        Osobitná úprava kreditného rizika

                        Osobitná rezerva na úverové straty v prípade kreditných rizík v súlade s platným účtovným rámcom. Toto opatrenie sa musí vykazovať len v prípade nesplácaných úverov.

                        Rizikovo vážené aktíva

                        Hodnota rizikovo vážených expozícií v súlade so smernicou Európskeho parlamentu a Rady 2006/48/ES (****), alebo predpismi, ktoré ju nahrádzajú.

                        Pravdepodobnosť zlyhania (len v prípade úverových inštitúcií, ktoré používajú prístup založený na internom ratingu)

                        Pravdepodobnosť zlyhania protistrany počas obdobia jedného roka v súlade so smernicou 2006/48/ES, alebo predpismi, ktoré ju nahrádzajú. V prípade vykazovania podľa jednotlivých dlžníkov sa vykazuje vážený priemer podľa objemu.

                        Zlyhanie z dôvodu straty (len v prípade úverových inštitúcií, ktoré používajú prístup založený na internom ratingu)

                        Pomer straty z expozície z dôvodu zlyhania protistrany a sumy zostatku v čase zlyhania v súlade so smernicou 2006/48/ES, alebo predpismi, ktoré ju nahrádzajú. V prípade vykazovania podľa jednotlivých dlžníkov sa vykazuje vážený priemer podľa objemu.

                        Úroková sadzba

                        Pomer (vyjadrený v percentách za rok) sumy, ktorú musí dlžník splatiť veriteľovi počas určitého obdobia a sumy istiny úveru, vkladu alebo dlhového cenného papiera v súlade s nariadením Európskej centrálnej banky (ES) č. 63/2002 (*****), alebo predpismi, ktoré ho nahrádzajú. V prípade vykazovania podľa jednotlivých dlžníkov sa vykazuje vážený priemer podľa objemu.

            (*)  Pre peňažné finančné inštitúcie pozri zoznam uverejnený na webovom sídle ECB www.ecb.europa.eu.

            (**)  Uverejnená Medzinárodnou organizáciou pre normalizáciu (International Organization for Standardization) na jej webovom sídle www.iso.org.

            (***)  Uverejnená Európskou komisiou (Eurostatom) na webovom sídle www.ec.europa.eu/eurostat.

            (****)  Smernica Európskeho parlamentu a Rady 2006/48/ES zo 14. júna 2006 o začatí a vykonávaní činností úverových inštitúcií (Ú. v. EÚ L 177, 30.6.2006, s. 1).

            (*****)  Nariadenie Európskej centrálnej banky (ES) č. 63/2002 z 20. decembra 2001, ktoré sa týka štatistiky úrokových sadzieb uplatňovaných finančnými ústavmi na vklady prijímané od fyzických osôb a nefinančných spoločností a na úvery poskytované fyzickým osobám a nefinančným spoločnostiam (ECB/2001/18) (Ú. v. ES L 10, 12.1.2002, s. 24)“.


title: 2014/498/EÚ: Rozhodnutie Rady z  23. júla 2014 , ktorým sa vymenúvajú dvaja estónski členovia a dvaja estónski náhradníci Výboru regiónov

text:
               25.7.2014

               SK

               Úradný vestník Európskej únie

               L 221/13

         ROZHODNUTIE RADY
   z 23. júla 2014,
   ktorým sa vymenúvajú dvaja estónski členovia a dvaja estónski náhradníci Výboru regiónov

      (2014/498/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh estónskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015. Rozhodnutím Rady 2013/239/EU (3) sa 21. mája 2013 vymenoval pán Mihkel JUHKAMI za náhradníka do 25. januára 2015.

               (2)

               V dôsledku skončenia funkčného obdobia pána Väina HALLIKMÄGIHO a pána Jüriho PIHLA sa uvoľnili dve miesta členov Výboru regiónov.

               (3)

               V dôsledku skončenia funkčného obdobia pani Saimy KALEVOVEJ sa uvoľnilo jedno miesto náhradníka.

               (4)

               V dôsledku vymenovania pána Mihkela JUHKAMIHO za člena Výboru regiónov sa uvoľní jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Mihkel JUHKAMI, Mayor of the City of Rakvere,

                           —

                           pán Urmas SUKLES, Mayor of the City of Haapsalu

                     a

               b)

               za náhradníkov:

                           —

                           pán Hannes HANSO, Mayor of the City of Kuressaare,

                           —

                           pán Rait PIHELGAS, Mayor of Ambla Rural Municipality.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 23. júla 2014

            Za Radu

            predseda

         S. GOZI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.

      (3)  Ú. v. EÚ L 141, 28.5.2013, s. 43.


title: 2012/649/EÚ: Rozhodnutie Rady z  15. októbra 2012 o podpise Dohody medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie v mene Únie

text:
               19.10.2012

               SK

               Úradný vestník Európskej únie

               L 288/1

         ROZHODNUTIE RADY
   z 15. októbra 2012
   o podpise Dohody medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie v mene Únie
   (2012/649/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada poverila 4. júna 2009 Komisiu otvorením rokovaní s Kapverdskou republikou o zjednodušení vydávania krátkodobých víz. Rokovania boli úspešne ukončené a Dohoda medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie (ďalej len „dohoda“) bola parafovaná 24. apríla 2012.

               (2)

               Dohoda by mala byť podpísaná v mene Únie s výhradou jej uzavretia.

               (3)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (1); Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (4)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (2); Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)

               V súlade s článkami 1 a 2 protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie s výhradou jej uzavretia (3).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 15. októbra 2012

            Za Radu

            predsedníčka

         C. ASHTON

      (1)  Ú. v. ES L 131, 1.6.2000, s. 43.

      (2)  Ú. v. ES L 64, 7.3.2002, s. 20.

      (3)  Text dohody sa uverejní spolu s rozhodnutím o jej uzavretí.


title: Rozhodnutie Európskeho parlamentu (EÚ) 2017/1684 z 27. apríla 2017 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2015

text:
               29.9.2017

               SK

               Úradný vestník Európskej únie

               L 252/257

         ROZHODNUTIE EURÓPSKEHO PARLAMENTU (EÚ) 2017/1684
   z 27. apríla 2017
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2015 spolu s odpoveďou centra (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória centru za plnenie rozpočtu za rozpočtový rok 2015 (05873/2017 – C8-0051/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0099/2017),

               1.

               udeľuje absolutórium riaditeľovi Európskeho monitorovacieho centra pre drogy a drogovú závislosť za plnenie rozpočtu centra za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 128.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Rady 2003/725/SVV z 2. októbra 2003, ktorým sa menia a dopĺňajú ustanovenia článku 40 ods. 1 a ods. 7 dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach

text:
Dôležité právne oznámenie

|

32003D0725

Úradný vestník L 260 , 11/10/2003 S. 0037 - 0038

		Rozhodnutie Rady 2003/725/SVVz 2. októbra 2003,ktorým sa menia a dopĺňajú ustanovenia článku 40 ods. 1 a ods. 7 dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciachRADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 32 a článok 34 ods. 2 písm. c),so zreteľom na podnet Belgického kráľovstva, Španielskeho kráľovstva a Francúzskej republiky,so zreteľom na stanovisko Európskeho parlamentu,keďže:(1) Ustanovenia dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach [1], ktoré sa týkajú cezhraničnej kontroly, by sa mali zmeniť a doplniť a ich predmet úpravy by sa mal rozšíriť s ohľadom na zvyšujúcu sa úspešnosť vyšetrovania trestných činov, najmä tých, ktoré sa týkajú trestných činov spojených s organizovaným zločinom.(2) Spojené kráľovstvo sa zúčastňuje na tomto rozhodnutí v súlade s článkom 5 protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a s článkom 8 ods. 2 rozhodnutia Rady 2000/365/ES z 29. mája 2000 o žiadosti Spojeného kráľovstva Veľkej Británie a Severného Írska podieľať sa na niektorých ustanoveniach schengenského acquis [2].(3) Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzatvorenej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis, ktoré patrí do oblasti uvedenej v bode H článku 1 rozhodnutia Rady 1999/437/ES zo 17. mája o určitých vykonávacích predpisoch k tejto dohode [3],ROZHODLA TAKTO:Článok 1Ustanovenia článku 40 dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach, sa týmto menia a dopĺňajú takto:1. Nahrádza sa prvý pododsek ods. 1, ktorý znie:"1. Príslušníci jedného z členských štátov, ktorí vykonávajú sledovanie osoby v ich krajine ako súčasť policajného vyšetrovania súvisiaceho s trestným činom podliehajúcim extradícii z dôvodu podozrenia z účasti na takomto trestnom čine alebo ako nevyhnutnú súčasť policajného vyšetrovania, keďže existujú vážne dôvody sa domnievať, že osoba môže pomôcť z dôvodu pri identifikácii alebo hľadaní takejto osoby, sú oprávnení pokračovať v sledovaní na území ďalšieho členského štátu v prípade, že tento ďalší členský štát povolil cezhraničné sledovanie ako odpoveď na predchádzajúcu žiadosť o pomoc s uvedením dôvodov žiadosti. Podmienky je možné priložiť k povoleniu."2. Odsek 7 sa mení a dopĺňa takto:a) v tretej zarážke sa "znásilnenie" nahrádza "obzvlášť závažným trestným činom sexuálnej povahy";b) v piatej zarážke sa "falšovanie peňazí" nahrádza "falšovanie a pozmeňovanie platobných prostriedkov";c) dopĺňajú sa tieto zarážky:"— závažný podvod,— nezákonné prevádzanie cudzincov,— pranie špinavých peňazí,— nelegálne obchodovanie s jadrovým a rádioaktívnym materiálom,— účasť v zločineckej organizácii v zmysle jednotnej akcie Rady 98/733/SVV z 21. decembra 1998, ktorou sa stanovuje, že účasť v zločineckej organizácii je v členských štátoch Európskej únie trestným činom,— teroristický trestný čin v zmysle rámcového rozhodnutia Rady 2002/475/SVV z 13. júna 2002 o boji proti terorizmu."Článok 21. Toto rozhodnutie nie je pre Írsko záväzné.2. Toto rozhodnutie sa neuplatňuje na Gibraltar.3. Toto rozhodnutie sa neuplatňuje na Normandské ostrovy s výhradou článku 5 ods. 1 rozhodnutia 2000/365/ES.Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskej únie.V Bruseli 2. októbra 2003Za RadupredsedaG. Pisanu[1] Ú. v. ES L 239, 22.9.2000, s. 19.[2] Ú. v. ES L 131, 1.6.2000, s. 43.[3] Ú. v. ES L 176, 10.7.1999, s. 31.--------------------------------------------------